– Kall den «Bygge -rotta», «Broiler-rotta» eller «Bole-rotta», flirer Vidar Pedersen.

– Men svær var den. Minst 50 cm fra snute til hale.



Del på Facebook



Rotta har herjet i kjelleren i boligen i Bings gate på Cicignon i hele høst.

Burfeller ikke store nok

– Vi har sett den flere ganger, sier Vidar Pedersen.

– Og det ble tidlig klart at de små burfellene som vi kjøpte hos Clas Ohlson ikke var store nok for denne kjempen.

Les også: - Trenger bare 12 millimeter



Vidar Pedersen la historien om gigantrotta ut på Facebook. Han fikk raskt råd om hvordan den skulle fanges.



– Løsningen ble en god gammeldags klappfelle. Åtet var en blanding av peanøttsmør og ost. Det ble mer forlokkende enn proteinpulveret som rotta mesket seg med. For 14 dager siden gikk den i fella og Vidar Pedersens flere uker lange jakt ble kronet med seier.



Vidar Pedersen har ingen annen forklaring på rottas størrelse enn at den har spist veldig store mengder proteinpulveret.

- Muskuløs og blank i pelsen

– Jeg hadde en 25 kg sekk stående i kjellerboden. Det er gnaget hull i sekken og omtrent halvparten er fortært.

– At proteinpulver fungerer er dette rotteforsøket et bevis på, flirer Vidar Pedersen som selv driver med styrketrening.



– Rotta var muskuløs og blank i pelsen. Men jeg tviler på om leverandøren vil bruke historien som reklame.



Vidar Pedersen gir kommunens fjernvarmerør skylden for rotteangrepet.

– Vi har fanget to til rett etter, sier han.

Rattus Atleticus

– De kommer seg tydelig inn gjennom åpningen til fjernvarmerørene i grunnmuren.

Pedersen glemte å veie rotta før han destruerte den, men han anslår at kroppen var omkring 25 cm lang og tre ganger så stor som en vanlig rotte.



Del på Facebook



Ifølge oppslagsverkene veier en brunrotte (Rattus Norvegicus) normalt omkring 500 gram- så vekten på den kan ha ligget på mellom 1.5 og 2 kg.

En typisk Rattus Atleticus.